Pentecosta - Biquipedia, a enziclopedia libre

# Pentecosta

### De Biquipedia

Pentecosta por Giotto en Padua.
Pentecosta por Giotto en a National Gallery de Londres.

A Pentecosta (d'o grieco pentekosté (heméra) "o zincuanteno día", á trabiés d'o latín pentecostés literalment "zincuantena") describe a fiesta d'o zincuanteno día dimpués d'a Pascua (Domingo de Resurrezión).

Mientres d'a Pentecosta se zelebra la baxata d'o Esprito Santo sobre os apostols que, seguntes diz o libro d'os Feitos d'os Apostols:

| prozedent d'o zielo con forma de luengas de fuego que s'aposoron denzima d'els | — '

Por ixo tamién ye conoxita ista festibidat como a zelebrazión d'o Esprito Santo.

Ta la liturchia catolica ye a fiesta más important dimpués d'a Pascua e o Nadal. A Eucaristia d'ista festibidat encluye a secuenzia meyebal Veni, Sancte Spiritus.

Istoricament ista zelebrazión se basa en a fiesta semanal chodiga dita Shavuot (fiesta d'as semanas), mientres d'a que se zelebra o zincuanteno día de l'aparixión de Dios en o mont de Sinaí. Por ixo en o día de Pentecosta tamién se zelebra a entrega d'a Lai (mandamientos) á lo pueblo d'Israel.

En o calandario cristiano a Pentecosta remata o tiempo pascual d'os 50 días, dito periodo u tiempo de l'amistat.

En as narrazions sobre a Pentecosta d'os Feitos d'os Apostols (2,1-41) li se da á lo Esprito Santo, igual que en l'Antigo Testamento, carauteristica miraglosas (carismas): el ofrexe balentia e libertat, posibilita la comprensión (glosolalia) e fortifica una comunidat unibersal.

En as ilesias ortodocsas esiste además a zelebrazión d'as Tres Dibinas Personas u d'a Santisma Trinidat; as ilesias oczidentals zelebran ta ista ocasión dende o sieglo XIV a suya propia fiesta dita Trinitatis (a fiesta d'a Santisma Trinidat) una semana dimpués d'a Pentecosta.

A Pentecosta inspira o segundo mobimiento cristiano protestant más gran d'o mundo, o Pentecostalismo, que tién más de 570 millons de siguidors.

## [editar] Calendata de zelebrazión

A suya fiesta ye mobil, ya que pende d'a calendata d'a Pasqua de Resurrezión, que se fa con un calculo lunar, o que da como resultato una calendata bariable cada añada. Estando ista Pascua zelebrata en diferents calendatas, seguntes a confesión cristiana, allora la Pentecosta se zelebra tamién en calendatas diferents seguntes a tradizión oczidental e oriental d'o cristianismo.

O lunes de Pentecosta ye día de fiesta en Alemaña, Austria, Cataluña, Franzia, Liechtenstein, Islandia, Noruega, Belchica, Suiza e os Países Baxos.

## [editar] Bibliografía

- Bolumen 16 La Gran Enciclopèdia en català 2004, Edizions 62-ISBN 84-297-5444-X

## [editar] Enrastres esternos

- Se beigan as imachens de Commons sobre Pentecosta.

Categoría: Festibidaz cristianas

##### Views

- Articlo
- Descusión
- Bersión autual

##### Mirar

##### En atras luengas

- Беларуская (тарашкевіца)
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Ripoarisch
- Latina
- Lëtzebuergesch
- Limburgs
- Lingála
- Lietuvių
- Македонски
- Монгол
- Plattdüütsch
- Nedersaksisch
- Nederlands
- ‪Norsk (nynorsk)‬
- ‪Norsk (bokmål)‬
- Deitsch
- Polski
- Português
- Runa Simi
- Română
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- Українська
- Tiếng Việt
- 中文